**ТЕХНИЧЕСКА СПЕЦИФИКАЦИЯ**

Проект: Проект „Реконструкция и рехабилитация на общинска пътна мрежа“

А/ *„Реконструкция на път*  *PVN 3082 /ІІ-13, Искър – Долни Дъбник/ - /ІІІ-1307/ Искър“*

**„Изграждане на канална мрежа за оптични кабели за широколентов достъп “**

*Б/ „Реконструкция и рехабилитация на общински път PVN1080 - / II –13, Кнежа – Искър / – Граница общ. (Кнежа – Искър) – Долни Луковит / III-137/“*

**„Изграждане на канална мрежа за оптични кабели за широколентов достъп “**

## І.ЦЕЛ НА ПАЗАРНИТЕ КОНСУЛТАЦИИ

Обща цел на пазарните консултации е определянето на на пазарни цени за изпълнение на СМР -  **„Изграждане на канална мрежа за оптични кабели за широколентов достъп “**

Съгласно чл.19, ал.3 от Наредба 12 от 25.07.2016год. за прилагане на Подмярка 7.2. в обхвата на пътя е предвидено и полагането на подземна мрежа от защитни тръби и шахти за подземна инфраструктура. Изискването е във връзка с подобряване на транспортната свързаност и изграждане на техническа инфраструктура и достъп до широколентов интернет в селските райони, в изпълнение на Националната стратегия за развитие на широколентовия достъп 2012-2020г., която ще гаратнира широколентов достъп от следващо поколение в общинските центрове в селските райони.

1. **Обект:*„Реконструкция на път***  ***PVN 3082 /ІІ-13, Искър – Долни Дъбник/ - /ІІІ-1307/ Искър“***

**„Изграждане на канална мрежа за оптични кабели за широколентов достъп “**

**ПРОЕКТНО ТРАСЕ**

Предвижда се изграждане на нова канална мрежа с два броя HDPE ф40мм тръби за предоставяне на широколентов достъп до интернет чрез прокарване на оптични кабели.

Началната точка на започва от шахта ш1-01 на пресечната точка на общинския път с път III-1307 /гр. Искър – гр. Староселци и завършва в шахта за ш1-05 на пресичането на общинския път с РП II-13 /гр. Искър –гр. Долни Дъбник/. Предвижда се направа на кабелни шахти с поредни номера за оставянето на технологичен аванс на оптичния кабел в тях. При пресичане с инженерни съоръжения се предвижда полагане на защитна стоманена тръба ф108/5 мм.

**Кабелни шахти**

Всички кабелни шахти, в които ще оставя кабелен резерв или се предвижда направа на оптична муфа ще бъдат от типа ШКС 03 с три капака, а останалите шахти ще бъдат тип ШКС 02 с два капака.

|  |  |  |  |
| --- | --- | --- | --- |
| **КОЛИЧЕСТВЕНА СМЕТКА ЗА СМР** | | | |
| № | Наименование на СМР | мярка | к-во |
| 1 | Трасиране на кабелна линия | kм | 2,49 |
| 2 | Механично рязне на асфалтова / бетонова настилка | м | 56,00 |
| 3 | Разкъртване и възстановяване на асфалтова настилака | м2 | 16,80 |
| 4 | Товарене, разтоварване и извозване на земни маси и строителна отпадъци | м3 | 16,00 |
| 5 | Направа на изкоп 0,8/0,4-3 кат. почви със засипване и трамбоване | м | 2486,00 |
| 6 | Направа на изкоп 1,3/0,6-4 кат. почви със засипване и трамбоване | м | 48,00 |
| 7 | Направа зидана шахта с 3 капака с монтаж на рамка, капак от бетон/полимербетон и конзоли с извозване на земни маси | бр. | 4,00 |
| 8 | Полагане 2 бр. HDPE тръба в изкоп | м | 2486,00 |
| 9 | Полагане на стоманена тръба до ф110 в изкоп | м | 36,00 |
| 10 | Полагане на лента "Внимание оптичен кабел" | м | 2486,00 |
| 11 | Направа и монтаж на реперно стълбче | бр. | 5,00 |

1. **Обект*:„Реконструкция и рехабилитация на общински път PVN1080 - / II –13, Кнежа – Искър / – Граница общ. (Кнежа – Искър) – Долни Луковит / III-137/“***

**„Изграждане на канална мрежа за оптични кабели за широколентов достъп “**

**„Участък от км 2+500 до км 7+854”**

**ПРОЕКТНО ТРАСЕ**

Предвижда се изграждане на нова канална мрежа с два броя HDPE ф40мм тръби извън населеното място и ф32мм в границите на населеното място за предоставяне на широколентов достъп до интернет чрез прокарване на оптични кабели.

Началната точка започва от шахта Ш1-02 и стига до шахта Ш39-02, и връзка с шахта Ш01-02 в „Участък от км 7 +854 до км 11+900“. Предвижда се направа на кабелни шахти с поредни номера за оставянето на технологичен аванс на оптичният кабел в тях и направата на кабелни муфи.

Каналната мрежа ще се изгради с 2 броя тръби HDPE Ф40 (Ф32) /(High Density Polyethylene – HDPE)/ положени в изкоп 1,3/0,4м в ограничителната ивица на пътя – 1 метър, извън границата на урбанизираната територия. В населеното място ще се изгради в тротоарите на разстояние 1,0-1,5м от уличното платно в кабелен изкоп 0,8/0,4м с 2 броя тръби HDPE Ф32.

На местата, където пресича улица, преминаването от едната на другата страна ще се направи чрез изграждане на шахти от двете страни на улицата. Тръбите ще се поставят в стоманена защитна тръба Ф108/6 на дълбочина 1,1м, която да продължи от двете страни на улицата на разстояние не по-малко от 1 m.

**КАБЕЛНИ ШАХТИ**

Всички кабелни шахти, в които ще се оставя кабелен резерв или ще се предвижда направа на оптична муфа ще бъдат от типа ШКС 03 с три капака, а останалите шахти ще бъдат тип ШКС 02 с два капака. Шахтите трябва да се полагат върху пясъчна основа с дебелина 10 см. Тръбите да се фиксират в шахтите и уплътнят с варо-циментов разтрор към стените. Отрязването на тръбите да е минимум 20см от стената на шахтата.

Кабелни шахти се разполагат по оста на подземната кабелна мрежа.

1. на праволинейни участъци от трасето;

2. при разклонение на трасето;

3. при изменение на посоката на трасето;

4. при преминаване по мостове, през реки и други теренни препятствия.

Нивото на капаците на шахтите в населени места трябва да съвпада с нивото на тротоара или пешеходната зона. В озеленените площи нивото на капака се изгражда най-малко на 0,15 m над нивото на терена.

## КОЛИЧЕСТВЕНА СМЕТКА ЗА СМР №1

|  |  |  |  |
| --- | --- | --- | --- |
| **Позиция №** | **ВИДОВЕ СМР** | **М-ка** | **Количество** |
| 1. | Трасиране на кабелна линия | м | 5140.0 |
| 2. | Механично рязане на асфалтова/бетонна настилка | м | 802.0 |
| 3. | Разкъртване и възстановяване на асфалтова настилка | м² | 160.4 |
| 4. | Товарене, разтоварване и извозване на земни маси и строителни отпадъци | м³ | 91.00 |
| 5. | Доставка пясък за пясъчна подложка | м³ | 210.00 |
| 6. | Направа на изкоп 0,8/0,4 – IV-та кат. почви със засипване и трамбоване | м | 1930.0 |
| 7. | Направа на изкоп 1,1/0,4 – IV-та кат. почви със засипване и трамбоване в уличното платно | м | 300.0 |
| 8. | Направа на изкоп 1,3/0,4 – IV-та кат. почви със засипване и трамбоване | м | 2910.0 |
| 9. | Направа зидана шахта с 2 капака с монтаж на рамка, капак от бетон/полимербетон и конзоли | бр. | 29.0 |
| 10. | Направа зидана шахта с 3 капака с монтаж на рамка, капак от бетон/полимербетон и конзоли | бр. | 10.0 |
| 11. | Полагане на 2 бр. HDPE тръба Ø 32 в изкоп | м | 3010.0 |
| 11. | Доставка HDPE тръба Ø 32 | м | 6200.0 |
| 12. | Полагане на 2 бр. HDPE тръба Ø 40 в изкоп | м | 2130.0 |
| 13. | Доставка HDPE тръба Ø 40 | м | 4300.0 |
| 14. | Полагане на стоманена тръба до Ø 110 в изкоп | м | 517.0 |
| 15. | Доставка на стоманена тръба Ø 108-6 | кг | 8000.0 |
| 16. | Полагане на лента „Внимание оптичен кабел” | м | 5140.0 |
| 17. | Доставка на същата | кг | 210.0 |
| 18. | Направа и монтаж на реперно стълбче | бр. | 17.0 |

**„Участък от км 7 +854 до км 11+900“**

**ПРОЕКТНО ТРАСЕ**

Предвижда се изграждане на нова канална мрежа с два броя HDPE ф40мм тръби за предоставяне на широколентов достъп до интернет чрез прокарване на оптични кабели.

Началната точка започва с връзката с „Участък от км 2+500 до км 7+854” до шахта Ш1-02 и стига до шахта Ш19-02. Предвижда се направа на кабелни шахти с поредни номера за оставянето на технологичен аванс на оптичният кабел в тях и направата на кабелни муфи.

Каналната мрежа ще се изгради с 2 броя тръби HDPE Ф40 /(High Density Polyethylene – HDPE)/ положени в изкоп 1,3/0,4м в ограничителната ивица на пътя – 1 метър, извън границата на урбанизираната територия.

**КАБЕЛНИ ШАХТИ**

За кабелните шахти, които ще се изградят по новото кабелно трасе е изготвен детайл, приложен към проекта, част „Конструктивна”.

Всички кабелни шахти ще бъдат тип ШКС 02 с два капака. Шахтите трябва да се полагат върху пясъчна основа с дебелина 10 см. Тръбите да се фиксират в шахтите и уплътнят с варо-циментов разтрор към стените. Отрязването на тръбите да е минимум 20см от стената на шахтата.

Кабелни шахти се разполагат по оста на подземната кабелна мрежа.

1. на праволинейни участъци от трасето;

2. при разклонение на трасето;

3. при изменение на посоката на трасето;

4. при преминаване по мостове, през реки и други теренни препятствия.

Нивото на капаците на шахтите в населени места трябва да съвпада с нивото на тротоара или пешеходната зона. В озеленените площи нивото на капака се изгражда най-малко на 0,15 m над нивото на терена.

## КОЛИЧЕСТВЕНА СМЕТКА ЗА СМР №2

|  |  |  |  |
| --- | --- | --- | --- |
| **Позиция №** | **ВИДОВЕ СМР** | **М-ка** | **Количество** |
| 1. | Трасиране на кабелна линия | м | 4325.00 |
| 2. | Механично рязане на асфалтова/бетонна настилка | м | 120.00 |
| 3. | Разкъртване и възстановяване на асфалтова настилка | м2 | 24.00 |
| 4. | Направа на изкоп 1,3/0,4 – IV-та кат. почви със засипване и трамбоване | м | 4325.00 |
| 5. | Доставка пясък за пясъчна подложка | м3 | 173.00 |
| 6. | Направа зидана шахта с 2 капака с монтаж на рамка, капак от бетон/полимербетон и конзоли | бр. | 19.00 |
| 7. | Полагане на 2 бр. HDPE тръба Ø 40 в изкоп | м | 4325.00 |
| 8. | Доставка HDPE тръба Ø 40 | м | 8800.00 |
| 9. | Полагане на стоманена тръба до Ø 110 в изкоп | м | 126.00 |
| 10. | Доставка на стоманена тръба Ø 108-6 | кг | 1900.00 |
| 11. | Полагане на лента „Внимание оптичен кабел” | м | 4325.00 |
| 12. | Доставка на същата | кг | 175.00 |
| 13. | Доставка и монтаж на реперно стълбче | бр. | 21.00 |

**­**

**ІІ.ИЗИСКВАНИЯ КЪМ УЧАСТНИКА**

**1. В инженерно – техническия състав на участника** да са включени следните специалисти:

* Технически ръководител – строителен специалист, с не по-малко от 5 години професионален опит като технически ръководител в строителството;
* Отговорник по контрола на качеството, който да притежава валидно удостоверение/сертификат за преминато обучение за контрол на съответствието на влаганите строителни продукти с основните изисквания към строежите, с не по-малко от 3 години професионален опит;
* Координатор по безопасност и здраве, който да притежава валидно удостоверение за Координатор по безопасност и здраве в строителството, съгласно Наредба № 2/2004 г. на МРРБ, с не по-малко от 3 години професионален опит.

**2.** Участникът да има на разположение минимум следната техника за изпълнение на поръчката (собствена и/или наета):

* 1. Комбиниран багер – 1 бр.;
  2. Самосвали – 2 бр.
  3. Трамбовка – 2 бр.;
  4. Къртач – 1 бр.;
  5. Компресор;
  6. Сонда за безизкопно полагане.

**3.** Участникът трябва да представи заверено копие на Удостоверение в ЦПРС, съгласно Закона за камарата на строителите за строежи от ІІ или ІІІ или ІV-та група.

## ІІІ.ИЗИСКВАНИЯ ЗА ИЗПЪЛНЕНИЕ НА СМР

Преди да започне полагането на тръбите дъното на изкопа се почиства, като се подравнява със слой пясък от 10 см. Тръбите са единични с диаметър на отвора 40мм. Доставят се навити на рула или на кабелни барабани. Полагат се възможно най-прави, като се избягват усуквания и резки вертикални и хоризонтални огъвания. Тръбите се оформят в пакет като двете тръби да са успоредни. Така оформеният пакет се превързва напречно през 7-10 метра с РVС лента преди полагане в изкопа. Краищата на тръбите се запечатват с тапи, тип „свободна тръба“ преди полагането им с цел предотвратяване проникването на земна маса или други замърсители в тях. Свързването на тръбите става след перпендикулярно срязване и нахлузване на пластмасова съединителна муфа.

Обратното засипване на изкопа да се направи веднага след полагане на тръбите до ниво 0,3м с пресята пръст. На дълбочина равна на половината разстояние между повърхността на терена и каналната мрежа да се постави сигнална лента. Върху нея отново се насипва пръст и се трамбова до достигане нивото на терена.

При пресичане с други подземни и инженерни съоръжения се предвижда полагане на защитна стоманена тръба ф108/6 мм.

Да се спазят изискванията за сближенията и пресичанията на подземно разположените линии на кабелната мрежа.

Най-малко светло хоризонтално разстояние между успоредно разположените кабели на кабелната мрежа и другите технически проводи 1. До бордюрната линия - 0,5 m. 2. До водопровода - 0,5 m. 3. До канализацията - 0,5 m. 4. До топлопровода - 1,00 m. 5. До газопровода - 0,40 m. 6. До силнотоков кабел до 35 kV - 0,50 m. 7. До силнотоков кабел над 35 kV - 1,00 m. 8. До друг съобщителен кабел - 0,10 m. 9. До проходим колектор - 0,20 m. 10. До непроходим колектор - 0,20 m. 11. До трамвайна линия - 2,00 m. 12. До жп линия - 1,50 m. 13. До фундамент на стълб - 2,00 m. 14. До фундамент на сграда - 0,60 m. 15. До дърво - 1,50 m. 16. До храст - 0,70 m.

Най-малки вертикални светли разстояния между кабелите на кабелната мрежа и подземните технически проводи при пресичане 1. До водопровод, канализация, топлопровод - 0,15 m. 2. До газопровод - 0,20 m. 3. До силнотоков кабел до 35 kV - 0,15 m. 4. До силнотоков кабел над 35 kV - 0,30 m. 5. До друг съобщителен кабел - 0,15 m. 6. До колектори - 0,30 m.

МАРКИРОВКА НА МРЕЖИТЕ

Кабелите на подземните мрежи се означават с трайна маркировка с табелки, репери и сигнална лента. С реперни стълбчета се означава трасето на подземни съобщителни кабели извън границите на урбанизираните територии, в урбанизирани територии с неблагоустроени улици или в урбанизирани територии, в които не са изградени канални мрежи.

Реперни стълбчета се поставят:

1. по трасето на съобщителните кабели на всеки 500 m;

2. в точките на промяна на направлението на трасето;

3. над всички шахти и пресичания на препятствия (реки, пътища, канали и др.); когато пресичанията са по-дълги от 10 m, реперните стълбчета се поставят от двете страни на пресичането.

Когато кабелното трасе минава през земеделски земи, реперните стълбчета се поставят извън тях на подходящо място в обхвата на пътя. Когато кабелното трасе е отдалечено от пътя на повече от 50 m, маркировката се дублира и по кабелното трасе с активни или пасивни маркери.

Реперните стълбчета се ориентират така, че предната им страна да е успоредна на трасето на кабела.

Реперните стълбчета се боядисват с бяла боя, устойчива на атмосферни влияния и слънчева радиация. Най-отгоре се поставя червена ивица с височина 0,10 m.

Височината на реперните стълбчета е 1,10 m.

На реперно стълбче, което маркира шахти, се изписват видът и номерът на шахтата, а на стената откъм нея се поставя разстоянието в метри до центъра й.

Местата на реперните стълбчета и техните означения се нанасят на екзекутивните чертежи.

За информиране при последващи изкопни работи за наличие на съобщителен кабел се използва сигнална лента.

Сигнална лента се полага над съобщителен кабел, положен в изкоп или подземна съобщителна мрежа, извън границите на урбанизирани територии, както и в урбанизирани територии, в които не са изградени канални мрежи. Сигналната лента се полага на дълбочина, равна на половината разстояние между повърхността на терена и кабела.

Сигналната лента е изработена от еластична пластмаса, позволяваща удължаване до скъсване не по-малко от 300 %, с жълт цвят и широчина в зависимост от широчината на изкопа, но не по-малка от 0,08 m. Материалът на лентата й осигурява живот не по-кратък от времето на експлоатация на съобщителния кабел.

Върху сигналната лента през 1 m се поставя надпис "ВНИМАНИЕ ОПТИЧЕН КАБЕЛ" или "ВНИМАНИЕ СЪОБЩИТЕЛЕН КАБЕЛ" с височина на буквите 0,05 метра.

**­ІV. ОБЩИ ИЗИСКВАНИЯ ПРИ ИЗПЪЛНЕНИЕ НА ОБЕКТА**

1.ПРИЛОЖИМО ЗАКОНОДАТЕЛСТВО

* Закон за устройство на територията и подзаконовите нормативни актове по неговото прилагане;
* Наредба № 3 от 31.07.2003 г. за съставяне на актове и протоколи по време на строителството;
* ПИПСМР Правила за извършване и приемане на строителни и монтажни работи;
* Наредба № 2 от 22.03.2004 г. за минималните изисквания за здравословни безопасни условия на труд при извършване на строителни и монтажни работи;
* Закон за безопасни и здравословни условия на труд и наредби към него.
* Наредба № 3 за инструктажа на работниците и служителите по безопасност, хигиена на труда и противопожарна охрана /ДВ бр. 44/1996 г./;
* Наредба № 4 за знаците и сигналите за безопасност на труда и противопожарната охрана /ДВ бр. 77/1995 г./;
* Наредба № 7 за минималните изисквания за здравословни и безопасни условия на труд за работните места и при използване на работно оборудване /ДВ бр. 37/2004 г./;
* Наредба № 3/16.08.2010 г. за временна организация и безопасността на движението при извършване на строителни и монтажни работи по пътищата и улиците /ДВ бр. 74/2010 г.
* БДС/EN за влаганите материали.

2.КОНТРОЛ НА СТРОИТЕЛНИТЕ РАБОТИ

1. Проверка и измерване на работите

Качеството и количеството на изпълняваните строително-монтажни работи може да бъде проверявано във всеки един момент. Когато това не може да стане с помощта на Изпълнителя, се определя срок за привличане на външни специалисти. В този случай разходите са изцяло за сметка на Изпълнителя.

2. Специални предпазни мерки

По време на строителството Изпълнителят е длъжен:

2.1. да осъществява дейността си само при наличие на всички предвидени от законодателството разрешителни документи (лицензи, сертификати и др.), издавани от упълномощените контролни органи;

2.2. да извършва възложените му СМР с квалифициран и добре обучен персонал, притежаващ нужната квалификация;

2.3. преди започване на работа на строителната площадка да извърши оценка на риска, която обхваща всички етапи на договореното строителство, избора на работно оборудване и параметрите на работната среда. Оценката на риска се актуализира периодично при изменения на условията, при които е направена;

2.4. да осигури безопасни условия на труд при извършване на СМР, актуализирани инструкции по безопасност и здраве на труда, необходимите предпазни и информационни средства и др.;

2.5. да осигури средствата за индивидуална защита на всеки работник в съответствие с нормативните изисквания. Всички работещи на строителната площадка и извършващи СМР трябва да се осигурят с работно облекло, обувки, каски, брезентови ръкавици и други необходими предпазни средства в зависимост от характера на работата.

3.ПОЧИСТВАНЕ НА СТРОИТЕЛНАТА ПЛОЩАДКА.

1. Общи положения

Обхватът на работата, предмет на условията на Договора в съответствие с тази спецификация, трябва да включва не само осигуряването на цялото оборудване и работна ръка, но и изпълнението на всички дейности, свързани с премахването и почистването на всички строителни отпадъци.

2. Безопасност при работа

Изпълнителят трябва да осигури безопасността на работниците, както и на хората, намиращи се в съседство.

3. Предпазване на улиците от замърсяване

Изпълнителят трябва да вземе всички мерки за предотвратяване на замърсяването с кал и други отпадъци на улиците и пътищата, намиращи се в страни от строителната площадка и използвани за движение на автомобили и техника, свързани със строително-монтажните работи. Той следва да приложи ефективен контрол върху движението на използваните от него автомобили и техника, както и върху складирането на материали, отпадъци и други по пътищата, свързани с обслужването на строителството. Изпълнителят е длъжен да отстрани всички складирани по тези пътища отпадъци и да почисти платното за движение на всички участъци, замърсени с кал и други отпадъци по негова вина, включително и измиването му с вода.

4.ИЗИСКВАНИЯ ЗА БЕЗОПАСНОСТ

Всички дейности на обекта се извършват в съответствие с приложимите национални нормативни изисквания, като Изпълнителят е длъжен да представи Застраховка професионална отговорност за съответната категория строеж, както й Застраховка „Трудова злополука”.

Работите ще се извършват при изключително строго съблюдаване на техниката на безопасност и охрана на труда, както и всички изисквания по НАРЕДБА № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи (обн., ДВ, бр. 37 от 2004 г.; попр., бр. 98 от 2004 г., изм. и доп., бр. 102 от 19.12.2006 г.).

Възложителят и упълномощените държавни органи ще извършват планови и внезапни проверки за гарантиране безопасни условия на труд по отношение на:

• наличие на координатор по безопасност и план по безопасност на обекта;

• наличие на обекта на инструкции за безопасност и здраве при работа съобразно действащите нормативи, инструктажни книги, начин на провеждане на инструктажите за безопасна работа;

• наличие на обекта и ползване на ЛПС – каски, колани, ръкавици, предпазни шлемове и др.;

• наличие на знаци и сигнализация на обекта, указващи посоки за движение и предупреждаващи за опасност (специално внимание следва да се обърне на сигнализацията, когато на обекта работят лица с нарушен слух).

На обекта да бъде въведена “Книга за инструктаж по безопасност и здраве при работа”, съгласно НАРЕДБА № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд, издадена от министъра на труда и социалната политика – Обн. ДВ, бр. 102 от 22.12.2009 г., в сила от 1.01.2010 г., попр., бр. 4 от 15.01.2010 г., изм., бр. 25 от 30.03.2010 г., като на работещите на обекта Изпълнителят следва да предвиди извършването на необходимия инструктаж по безопасност на труда на всички работещи на обетка.

Да се спазват всички изисквания при работата с електрически ток, да се използват подходящи гумирани кабели със съответните сечения и брой жила. Да се работи с изправни и заземени електроинструменти.

Да не се допускат за работа работници и служители, употребили алкохол, както и лица със смущения във вестибуларния апарат.

По време на строителството следва да се поддържат в изправност подходи до всяка точка на обекта за осигуряване на достъп на спешна медицинска помощ при необходимост, в случай на производствена авария, както и достъп на противопожарни автомобили.

В местата за почивка е необходимо да се оборудва пункт за пожарогасене и аптечка с пълен набор консумативи за оказване на първична медицинска помощ.

Всички работници и служители на обекта задължително да са снабдени с лични предпазни средства - работно облекло, обувки, ръкавици, каски и ако се налага - предпазни очила.

5.ПОЖАРНА И АВАРИЙНА БЕЗОПАСНОСТ

Територията на строителната площадка се категоризира за ПАБ и се означава със знаци и сигнали по норматив. Поставят се табели с а) телефонен номер на Районната служба за ПБЗН; б) адреси и телефон на местния Център за спешна медицинска помощ. Стриктно да се спазват условията за пожарна и аварийна безопасност съгласно проектната документация.

6.ОРГАНИЗАЦИЯ НА СТРОИТЕЛСТВОТО

Участникът, в своето техническо предложение, следва да опише технологичната последователност на изпълнение на строителните процеси, както следва:

- описание на отделните етапи на изпълнение;

- описание на видовете СМР и тяхната последователност на изпълнение;

- организация и подход на изпълнение;

а също и методи на изпитване, контрол, осигуряване на безопасни и здравословни условия на труд, програма за осигуряване на качеството и мерки за опазване на околната среда.

От него ще се изисква изключително високо качество на извършваните работи и спазване на нормативните изисквания за изпълнение на СМР и настоящата спецификация.

Контрол на качеството на материалите за строителния процес:

По време на изпълнението на обекта изпълнителят е длъжен да влага само материали и изделия с доказано качество, придружени от сертификат за качество и/или декларация за съответствие и указания за прилагането им (на български език), и със съответната маркировка върху продукта съгласно Наредбата за съществените изисквания към строежите и оценяване съответствието на строителните продукти (ДВ, бр.106 от 27.12.2006 г.)

Изисквания за опазване на околната среда:

Добитите отпадъци и некачествени материали по време на строителството, които не могат да бъдат вложени при реконструкцията на обекта, ще се извозват от Изпълнителя на определени от Възложителя площадки.

Изпълнителят е длъжен да използва за работа на обекта само изправни машини и транспортни средства и да полага всички грижи за поддържането им в изправност за недопускане на замърсяване, причинено от разпиляване на отпадъци или аварийни разливи на гориво-смазочни материали.

В случай на замърсяване, Изпълнителят е длъжен за своя сметка да почисти замърсените участъци от строителната площадка, улиците и пътищата.

7.ПРИЕМАНЕ НА ИЗПЪЛНЕНИТЕ РАБОТИ ОТ ВЪЗЛОЖИТЕЛЯ

*Възложителят, лично или чрез свой представител, заедно със строителният надзор и проектанта приемат за изпълнени тези видове работи, за които са съставени всички актове и протоколи съгласно Наредба №3 от 31.07.2003 год. за съставяне на актове и протоколи по време на строителството и за вложените материали са представени всички декларации за съответствие.*

Изготвил:…………/п/………………

инж.Костова